Kabupatén Demak
Kabupatén Demak, nyaéta salah sahiji kabupatén di Propinsi Jawa Tengah. Ibukotana nyaéta Demak. Kabupatén ieu wawatesan jeung Laut Jawa di beulah kulon, Kabupatén Jepara di beulah kalér, Kabupatén Kudus di wétan, Kabupatén Grobogan di wétan kidul, sarta Kota Semarang jeung Kabupatén Semarang di beulah kuloneunnana.

Géografi 
Kabupatén Demak aya di wétaneun Kota Semarang. Ibukota kabupatén Demak aya kurang leuwih 25 km wétaneun Semarang. Demak diliwatan ku jalan nagara (pantura) nu ngahubungkeun Jakarta-Semarang-Surabaya-Banyuwangi.

Sabagian gedé wilayahna mangrupa dataran handap. Sababaraha walungan ngalir di Demak di antarana: Kali Tuntang, Kali Buyaran, jeung nu panggedéna Kali Sérang nu ngawatesan Kabupatén Demak jeung Kabupatén Kudus jeung Jepara.

Kabupatén Demak miboga basisir sapanjang 34,1 Km, ngampar di 13 désa nyaéta Désa Sriwulan, Bedono, Timbulsloko jeung Surodadi (Kacamatan Sayung), terus Désa Tambakbulusan Kacamatan Karangtengah, Désa Morodemak, Purworejo jeung Désa Betahwalang (kacamatan Bonang) satuluyna Désa Wedung, Berahankulon, Berahanwetan, Wedung jeung Babalan (Kacamatan Wedung). Sapanjang basisir Demak tuwuh vegetasi mangrove nu legana kurang leuwih 476 Ha

Babagian administratif 
Kabupatén Demak ngawengku 14 kacamatan, nu kabagi deui kana sajumlah désa jeung kalurahan. Puseur pamaréntahannana aya di Kacamatan Demak.

Demak